Lezvamm
Al lezvamm eo gwreg an tad intañv, en ur gevredigezh ma ne oa ket a dorr-dimeziñ, pe an hini he deus kemeret lec'h ar vamm, hervez savboent ur bugel. 

N'eo ket heñvel ouzh ar vamm-gaer eta.

Istor
Gwechall e teue ur plac'h da lezvamm en un ti pa zimeze gant un intañv.
Abaoe m'az eo aotreet an dizimeziñ e teu ar plac'h da lezvamm pa zimez d'ur paotr a zo tad dija.

Al lezvamm drouk
E mojennoù kozh Hellaz, hini Ino da skouer, evel e kontadennoù ar Grennamzer, pe e gwerzioù Breizh, e vez diskouezet al lezvamm evel ur vaouez drouk, o klask kaout an dizober eus bugale kentañ he fried, pe oc'h ober vil dezho.

En un doare all e weler al lezvamm oc'h orgediñ ouzh he lezvab, evel e mojenn Faedra, pe en istor Parisina Malatesta.

E lec'h al lezvamm drouk e weler hiriv skeudenn al leztad drouk o kemer he lec'h, abalamour d'ar c'hemmoù er gevredigezh.

Oberennoù ma'z eus kaoz enne eus ul lezvamm
Kontadennnoù evel Ar Goantenn e Koad ar C'housk, Luduennig, Gwennerc'h.
Phèdre, trajedienn ar skrivagner gall Jean Racine, diwar mojenn Hellaz kozh
Er werz Erwanig al Lintier, e Gwerziou Breiz-Izel, ez eus kaoz eus ul lezvamm treitour.

Liamm diavaez

Salomon Reinach, Le gendre et la belle-mère, L'Anthropologie (1911).

tiegezh